Държавен вестник, бр. 101, 2014 г., стр. 16

СТР.  16	
Д Ъ Р Ж А В Е Н  В Е С Т Н И К 	
БРОЙ  101
носими осветителни средства, се използват 
за осигуряване действията на гранично-
полицейските наряди през тъмната част на 
денонощието, за осветяване на участъци от 
държавната граница, международните летища, 
както и за опознаване на цели по река Дунав. 
Чл. 17. (1) Интегрираните и автоматизи­
раните системи за наблюдение осигуряват 
придобиване, систематизиране и архивиране 
на информация от широк спектър източници 
(периферни устройства) в реално време с цел 
осъществяване на високоефективно техниче­
ско наблюдение и създаване на база данни 
за анализ и оценка на риска на оперативно и 
тактическо ниво, като гарантират надеждно 
централизирано управление на гранично-по­
лицейските сили и средства при изпълнение 
на задачите по наблюдение на определен 
участък от държавната граница или зоните 
на международните летища. 
(2) Интегрираните системи за наблюде­
ние (ИСН) се изграждат като четиризвенни 
структури за техническо наблюдение на го­
леми участъци от държавната граница или 
зоните на международните летища, управле­
ние и комуникация между отделните звена: 
Национален координационен център (НКЦ), 
Регионален координационен център (РКЦ), 
Локални координационни центрове (ЛКЦ) 
и периферни устройства – периметрови сиг- 
нално-охранителни системи, стационарни 
постове за техническо наблюдение, мобилни 
постове за техническо наблюдение, кораби, 
хеликоптери и др. 
(3) Автоматизираните системи за наблюде­
ние (АСН) се изграждат като локални системи 
за техническо наблюдение на сравнително 
малки участъци от държавната граница или 
зоните на международните летища, осигуря­
ващи управление и комуникация между ЛКЦ 
и отделни периферни устройства. 
Чл. 18. (1) Инженерните съоръжения – на­
блюдателни и възпрепятстващи, се изграждат 
и демонтират със заповед на директора на 
ГДГП в зависимост от оперативната обста­
новка и характера на местността. 
(2) Наблюдателните съоръжения пред­
ставляват специални метални конструкции 
(вишки) за наблюдение на местността и 
отделни обекти. Те може да се оборудват с 
технически средства за наблюдение, средства 
за свръзка, сигнализация и битово обзавеж­
дане, осигуряващи водене на наблюдение от 
гранично-полицейските наряди. 
(3) Възпрепятстващите съоръжения пред­
ставляват различни видове заграждения и 
други изкуствени препятствия, поставени или 
построени на терен в съчетание с естествени­
те препятствия, постоянно изградени и/или 
временно разположени технически средства 
с цел забавяне/отклоняване на незаконно 
преминаващи през държавната граница или 
в зоните на международните летища лица, 
пътни превозни средства (ППС) и създаване 
на условия за тяхното своевременно задържане. 
Чл. 19. (1) Хеликоптерите на ГДГП са 
основно помощно средство с тактически 
характер, предназначено за осъществяване 
на въздушно наблюдение, извършване на 
действия по издирване и спасяване, както 
и за транспортиране на оперативни сили за 
обезпечаване наблюдението на границата. 
(2) За сигурността на всеки полет отго­
ворност носи командирът на екипажа. Тази 
отговорност не се делегира на друго лице, 
независимо от неговата длъжност. 
(3) При възникнала конкретна необходи­
мост и след писмен доклад на съответния 
директор на РДГП хеликоптери и екипажи 
от СОВН могат да бъдат придавани на пряко 
подчинение на регионалния директор с пис­
мена заповед на директора на ГДГП. В тези 
случаи екипажите и хеликоптерите от състава 
на СОВН изпълняват задачи по въздушно 
наблюдение от изнесени предни площадки, 
разположени в непосредствена близост до 
зоните за опериране. 
Чл. 20. (1) Въздушното наблюдение на 
държавната граница на Република България 
се осъществява чрез извършване на: 
1. неотложни полети поради необходимост 
от незабавна реакция; 
2. полети за подпомагане на ежедневната 
дейност на структурните звена на регионал­
ните дирекции в рамките на обичайното 
изпълнение на служебната дейност; 
3. полети за засилено наблюдение на учас­
тъци, райони и направления по държавната 
граница от особен оперативен интерес, из­
вършвани на основата на анализи на риска 
на тактическо и оперативно ниво, както и 
участие на хеликоптерите в провеждани СПО 
и други особени ситуации. 
(2) Плановото използване на хеликоптери­
те за нуждите на граничното наблюдение се 
реализира въз основа на изготвени от РДГП 
писмени заявки и утвърден от директора на 
ГДГП обобщен седмичен план-график. 
(3) При възникване на непредвидена об­
становка, която изисква предприемането на 
спешни полицейски мерки, хеликоптерите на 
СОВН могат директно да бъдат заявени от 
съответните ГПУ и БГПК. Писмената заявка 
за извършения полет се изготвя впоследствие 
в рамките на 24 часа чрез оперативно-дежур­
ните части (ОДЧ). 
(4) Използването на хеликоптерите се 
осъществява при постоянно взаимодействие 
с гранично-полицейските сили и средства 
по суша и море съобразно ситуационната 
картина по държавната граница, наличната 
инфраструктура, ресурси и географските осо­
бености на Република България.